Uutisissa: voimakas hurrikaani riehui Haitilla ja Karibialla -
ja iski sitten USA:han. Kristilliset järjestöt riensivät uhrien avuksi.
Ja: Uhkaavatko Kiinan kristittyjä taas uudet rajoitukset
He sanovat varautuvansa pahimpaan.
Alaskaan meneminen on kuin menisi ulkomaille.
Kyliin voi olla kahden päivän matka.
Kun pääsee perille, ihmiset puhuvat edelleen vanhaa kieltä.
Näytämme, millaisia haasteita läheteillä on Alaskan syrjäkylissä -
ja miten pitkälle jotkut menevät voittaakseen ne.
Hei ja tervetuloa uutisten pariin!
Hurrikaani Matthew hallitsee tällä hetkellä uutisotsikoita Yhdysvalloissa.
Se kulki Karibianmeren läpi. Neljännen luokan myrsky -
riepotteli Haitia tuulilla, joiden nopeus oli jopa yli 60 m/s.
Kokonaisia kaupunkeja tuhoutui. Rankkasateet aiheuttivat suurtulvia.
Tietoon on tullut satoja kuolleita. Uhrien määrä kasvaa päivä päivältä.
Yli 300 000 ihmistä asuu hätämajoituksessa.
Karibialta myrsky kääntyi Yhdysvaltoihin.
Gary Lane kertoo, mitä hurrikaani sai aikaan Floridan rannikolla.
Hurrikaani Matthew kiersi Floridan itärannikkoa.
Puuskissa tuulen nopeus oli 55 m/s ja keskituulenkin 31 m/s.
Miami ja Etelä-Florida välttyivät pahimmalta. Vahingot jäivät pieniksi.
Myrsky lähestyi Floridaa perjantaiaamuna 7.10. -
ylempänä rannikolla vain 72 kilometriä Melbournesta itään.
Osavaltion johtajat varoittivat hurrikaanin tappavasta voimasta.
Se tulee tappamaan.
Kuvernööri määräsi evakuoimaan rannikolta 1,5 miljoonaa floridalaista.
Tunteet kiristyivät huoltoasemilla.
Näin kahden miehen tappelevan huoltoasemalla eilen. Nyrkit viuhuivat.
Kaupan hyllyt tyhjenivät.
Disney World sulki ovensa vasta neljännen kerran historiassaan.
Tuhannet matkustajat olivat jumissa.
Lennot peruttiin Miamissa, Fort Lauderdalessa ja Orlandossa.
Uutisankkuri John Jessup on Floridassa Cocoa Beachin lähellä.
Myrsky on yhä voimakas. Sataa kovasti. Tuulenpuuskat ovat rajuja.
Vaikka myrskyn reitti on muuttunut, -
ihmisiä kehotetaan pysymään sisällä ja välttämään teitä.
Koko piirikuntaan annettiin ulkonaliikkumiskielto torstai-iltana.
Se kestää lauantaiaamuun.
Jessup sanoo, että kansallisen hurrikaanikeskuksen mukaan -
rannikot ovat asuinkelvottomia viikkojen, kenties kuukausien, ajan.
Myrsky tuhosi osia Etelä-Haitissa.
Tuhannet menettivät kotinsa. Yli 500 ihmistä kuoli.
Koko paikka on tuhoutunut. Mitään ei säästynyt ― ei mitään.
Kaikki puut kaatuivat. Mitään ei jäänyt jäljelle.
Operaatio Siunaus -tiimit ovat valmiita jälleenrakentamaan koteja -
ja toimittamaan juomavettä.
Jo ennen myrskyä aloimme valmistautua ostamalla materiaaleja, -
jotta voimme alkaa korjata koteja heti.
Aloimme valmistaa klooria varastoon -
kolme tai neljä päivää sitten. Koneet pyörivät ympäri vuorokauden.
Operaatio Siunaus kokoaa avustusta valmiiksi Keski-Floridaan.
Vapaaehtoiset jakavat aterioita, ruokaa, vettä ja muita tarvikkeita.
Järjestön varajohtaja Gettys sanoo, -
että järjestö auttaa pitkällä tähtäimellä jälleenrakennuksessa.
Keskitymme niihin, joiden koti on tulvan vallassa ja vaatii remonttia.
Autamme alkuun pääsyssä, omaisuuden pelastamisessa, -
talon puhdistamisessa ja rakenteiden purkamisessa, jotta remontti voi alkaa.
Gary Lane, CBN News.
Seuraamme hurrikaanituhoja ympäri vuorokauden kotisivuillamme.
Osoite on cbnnews.com.
Rukoillaan siellä asuvien puolesta.
Kaikki tietävät, että Donald Trump pyrkii Yhdysvaltain presidentiksi.
Kaikki eivät ole kuulleet varapresidenttiehdokkaasta.
Mike Pence on Indianan kuvernööri ja evankelikaalinen kristitty.
Hiljattain hän kertoi David Brodylle, -
miksi hän uskoo Trumpin puolustavan presidenttinä elämää.
Hän kertoi, mitä Raamattu sanoo äänestämisen merkityksestä.
Mike Pence esitti parastaan tärkeässä Pennsylvanian osavaltiossa.
Amerikan pitää olla vahva.
Kun Donald Trumpista tulee Yhdysvaltain presidentti, -
johdamme taas maailmaa amerikkalaisella vahvuudella.
Vaaleihin on enää kuukausi. Pencellä ja Trumpin kampanjalla on kova työ.
Vastassa ei ole vain Clinton―Kaine.
Uskotko, että valtavirran media haluaa Clintonin seuraavaksi presidentiksi?
Se on hämmästyttänyt minua.
Olen aina tiedostanut liberaalin median puolueellisuuden.
Kampanjaan liityttyäni on kuin olisi joka päivä kaksi yhtä vastaan.
Kansallinen valtamedia tekee puolet Clintonin työstä hänen puolestaan.
Pence kannustaa jalkautumaan äänestäjien pariin -
etenkin osavaltioissa, joissa demokraattien kannatus on vahvaa.
Trumpilla on hyvät aikeet, mutta joskus ne tulkitaan väärin.
Pence onnistui esittelemään visiota -
ja aikeita puheiden takana. Uskon niin, tavallaan.
Hän auttaa rauhoittamaan äänestäjiä, jotka eivät ole niin helppoja.
Ennen marraskuun 8:tta Pence esiintyy vielä monissa tilaisuuksissa, -
kuten täällä Gettysburgissa Pennsylvaniassa.
Täällä on paljon valkoisia työläisiä, -
jotka Trumpin ja Pencen pitää saada liikkeelle vaalipäivänä.
He yrittävät vakuuttaa evankelikaalit, että Trump ajaa heidän asioitaan.
Esimerkiksi elämän pyhyyden kysymyksessä olen ylpeä -
seisoessani Trumpin joukoissa. Hän on elämän puolella.
Puolustaako hän presidenttinä elämää? - Voin vakuuttaa sen.
Hänen kaikista puheistaan kuultaa, että hän sitoutuu elämän pyhyyteen.
Toisena huolena on konservatiivisten evankelikaalien äänestysaktiivisuus.
Hän vetoaa Raamattuun.
Uskon, että esivallan alamaisena olemiseen kuuluu osana, -
kuten Raamattu kehottaa, osallistua ja hankkia tietoa.
On oma valinta, ketä äänestää.
Pence uskoo, että joka tapauksessa maa tarvitsee hengellistä ravistelua.
Meidän on tärkeä rukoilla. Vanha totuus pätee yhä.
Jos Hänen kansansa, joka on kutsuttu Hänen nimeensä, nöyrtyy ja rukoilee, -
Hän kuulee taivaasta ja tekee maamme terveeksi.
David Brody, Gettysburg, Pennsylvania.
Tulossa: Uhkaavatko Kiinan seurakuntaa laajat vainot?
Kerromme uusista uskontolaeista, joista voi olla harmia kristityille.
Jokaisen lapsen sisällä on sankari, -
johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden kautta sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Vainottuja auttava järjestö pyytää voimakasta esirukoustukea -
pakistanilaiskristitty Asia Bibille.
Christian Solidarity Worldwide kutsuu tukijoita liittymään -
24/7-rukoukseen 12. lokakuuta.
Bibin valitus kuolemantuomiosta käsitellään ensi viikolla.
Hänet tuomittiin islamin pilkasta kuolemaan vuonna 2010.
Hän on jättänyt useita valituksia ― tuloksetta.
Lisätietoa 24/7-rukouskampanjasta Asia Bibin puolesta -
saa osoitteesta cbnnews.com.
Kiinan kristityt pelkäävät, että uudet lait voivat johtaa rajuihin toimiin.
Hallinto esittelee 26 uutta lakia, -
jotka voivat vaikeuttaa kristittyjen uskonnonharjoittamista.
Jututin China Source -järjestön Brent Fultonia ja kysyin, -
vaikeuttavatko rajoitukset evankeliointia.
Ovatko uudet lait merkki toimista Kiinan kristittyjä vastaan?
Ne ovat linjassa sen kanssa, mitä Kiinassa on tapahtunut parina vuonna:
hallinto on yleisesti kiristänyt otetta.
Siinä mielessä lait eivät tule lainkaan yllätyksenä.
Monet ovat odottaneet, milloin hallinto toimeenpanee -
lisärajoituksia uskonnolle.
Ovatko kohteena erityisesti kristityt -
vai myös muslimit, tiibetiläiset, buddhalaiset ja muut uskontoryhmät?
Uusissa laeissa on määräyksiä, -
jotka käsittelevät erityisesti ekstremismiä ja terrorismia.
Niiden uskotaan kohdistuvan enemmänkin mainitsemiisi ryhmiin.
On kuitenkin myös määräyksiä rekisteröimättömistä kokouksista -
ja internet-toiminnasta.
Niiden uskotaan kohdistuvan pikemminkin kristittyihin.
Miksi kristinusko on hallinnolle sellainen huolenaihe?
Pidetäänkö kristittyjä esimerkiksi uhkana?
Kristityt ja kristinusko on pitkään liitetty Kiinassa länsimaihin.
Hallinnossa jotkut yhä uskovat, -
että länsi yrittää tunkeutua Kiinaan kristinuskon välityksellä.
Uusissa määräyksissä on mainintoja ulkomaisesta tunkeutumisesta.
Uskon, että he pelkäävät eniten lännen vaikutusta, -
kuten he näkevät sen tulevan seurakunnan kautta.
Eivätkö maanalainen seurakunta ja viranomaiset käy keskustelua -
ymmärtääkseen toisiaan paremmin?
Käyvät kyllä, ja siinä mielessä uudet lait ovat iso pettymys.
Vuosi sitten keskushallinnon edustajat tapasivat kotiseurakuntien johtajia -
ja kertoivat, mitä he aikovat tehdä.
Tuntui, että yhteisymmärrystä löytyi.
Nyt tulivat nämä uudet lait. Tuntuu kuin olisi palattu alkupisteeseen.
Miten hallinnon odotetaan panevan toimeen uudet lait?
Se on hyvin ongelmallista.
Kaupungeissa kokoontuu yli sadankin hengen ryhmiä epävirallisesti.
He tapaavat aina sunnuntaisin.
Jos kokoontumisia yritetään rajoittaa, he tapaavat perheinä -
pienempinä ryhminä muualla kaupungissa.
Se tarkoittaa lisää kokoontumisia eli lisää työtä hallinnolle -
sen yrittäessä pitää kirjaa kaikista kokoontuvista ryhmistä.
Lain toimeenpano on ongelmallista.
Liikkuuko Jumala Kiinassa yhä? - Liikkuu uskomattomilla tavoilla.
Urbaanin seurakunnan esimerkki tänään -
todistaa todella Jumalan työstä.
Urbaaneja kotiseurakuntia putkahtelee esiin kaupungeissa kautta Kiinan.
He ovat ulospäin suuntautuneita ja avoimia.
He haluavat olla mukana auttamassa yhteiskuntaa.
Monet puhuvat työntekijöiden lähettämisestä ulkomaille.
Brent Fulton China Source -järjestöstä seuraa tarkasti Kiinan tilannetta.
Kiitos, että olit ohjelmassa. - Kiitos.
Mahtavaa. Seuraavaksi viemme teidät "Viimeiselle rajaseudulle" -
tutustumaan lähetteihin, jotka menevät pitkälle evankelioidakseen.
Alussa oli Sana.
CBN:ltä -
Johanneksen evankeliumi
Lukijana Pat Robertson
Niin on Jumala maailmaa rakastanut, että hän antoi ainokaisen Poikansa
Anna puhutun Jumalan Sanan muuttaa elämäsi ja kasvattaa uskoasi.
Vastaanota elämän antavan Sanan voima.
Johanneksen evankeliumi Pat Robertsonin lukemana saatavana nyt.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
ihmeitä tapahtuu.
Hei taas! Alaska lienee Yhdysvaltain syrjäisin ja ankarin osavaltio.
Sen laajat erämaat peittyvät talvisin jäähän ja kesäisin mutaan.
Silti perheitä kautta USA:n ja ulkomailtakin vastaa kutsuun -
ja menee sinne lähetystyöhön.
Oletko käynyt Alaskassa? - En.
Olet käynyt Siperiassa. - Niin olen.
Olen käynyt Alaskassa ja Siperiassa. - Olen kade.
Tehtävä ei ole helppo. Syrjäkylissä elämisen -
hengelliset ja fyysiset haasteet voivat käydä ylivoimaisiksi.
Kuten Caitlin Burke raportoi, -
eräs järjestö tukee "Viimeiselle rajaseudulle" kutsuttuja.
Alaska on ylivoimaisesti maan suurin osavaltio -
ja pitkälti asuinkelvotonta.
Alaska on yli kaksi kertaa Texasin kokoinen.
Teitä on vähemmän kuin maan pienimmässä osavaltiossa.
Täällä on lähes 225 syrjäkylää, joihin pääsee vain veneellä tai tällä tavalla.
Lähettejä ja seurakuntaistuttajia alkoi tulla Alaskaan 1800-luvun lopussa.
Silti alkuperäisväestön evankelikaali- seurakunnat ovat harvassa.
Siksi kansainväliset kristilliset järjestöt lähettävät yhä työntekijöitä -
tavoittamaan syrjäkylien asukkaita.
Alaskaan meneminen on kuin menisi ulkomaille.
Matka kyliin voi kestää pari päivää.
Kun pääsee sinne, ihmiset puhuvat yhä vanhaa kieltä.
On kuin olisi vieraassa maassa.
Valitettavasti lähetit ovat usein heikosti valmistautuneita ja tuettuja -
ja elämisen haasteet käyvät heille ylivoimaisiksi.
Heillä on koulutus lähetystyöhön, -
mutta he eivät ole varautuneet eristäytyneisyyteen.
Mike ja Ranada Hassemer palvelevat Arctic Barnabas -järjestössä niitä, -
jotka tulevat jakamaan evankeliumia.
Tehtävämme on vahvistaa ja rohkaista.
Haluamme vahvistaa ja rohkaista pastoreita, työntekijöitä ja perheitä -
syrjäkylissä, jotta he voivat olla tehokkaita opetuslapseuttajia -
ja evankelistoja etulinjoilla.
He tarjoavat tärkeää tukea ja rohkaisua. Heillä on keinot -
tavoittaa lähetystyöntekijät syrjäisimmissäkin kylissä.
Tavoitteemme on seistä rinnalla, vahvistaa, rohkaista ja tarjota yhteyttä
Joskus yhteistyö alkaa niin, että autamme heitä jossain projektissa.
Tässä kylässä työtä tulee johtamaan alkuperäisväestöön kuuluva pastori.
Ensin pappila pitää remontoida.
Laminaatit kupruilevat luultavasti, koska täällä on niin kosteaa.
Seurakuntajohtajat ottivat yhteyttä.
Tiimi ja vanhimmat kartoittivat korjaustarpeet, homeongelman, -
heikon eristyksen ja muut ongelmat, joita ankarat sääolot aiheuttavat.
Kuinka voi keskittyä lähetystyöhön, -
jos elinolot ovat ensisijainen huoli? Se ei ole mahdollista.
Dehnertit tulivat neljä vuotta sitten työhön Alaskan raamattuseminaariin.
Käytyään täällä vuodesta 2006 he luulivat ymmärtävänsä kulttuuria.
Asuminen olikin odotettua rankempaa.
Johtokunnan jäsenet ovat jupikkeja. Kokoukset pidetään jupikkikielellä.
He vaihtavat englannille, kun he kysyvät minulta jotain -
tai kun käymme keskustelua. Keskenään he puhuvat jupikkia.
Sen lisäksi, että kaipaan perhettäni, suurin haaste on se, -
että aina ei saa asioita, joita tarvitsisin.
Ed ja Barb arvostavat järjestöltä tulevaa rohkaisua, -
tulipa se kortin tai paketin muodossa.
Vesimelonijuttu oli erityinen.
Mainitsimme Mikelle kerran ohimennen, -
miten paljon kaipasimme vesimelonia.
Bethelissä vesimeloni voi maksaa 50 dollaria, -
Edin ja Barbin mielestä liikaa. Michaelin vierailu vastasi tarpeeseen.
Se osoittaa, että mitä ikinä puhumme ja kerromme, he kuuntelevat.
Arctic Barnabas lähettää naistenlehteä ja uutislehteä -
ja järjestää perheille lomia.
Michael ja Ranada rakensivat lähettiperheille asunnon, -
jossa voi toipua vaikkapa leikkauksesta tai vain lomailla.
Jumalan antamien yhteyksien ansiosta pastorit ja perheet -
voivat kukoistaa Alaskan syrjäkylissä. Silloin seurakuntakin kukoistaa.
Caitlin Burke, Kenai, Alaska.
Näyttää hauskalta. Levitä hyviä uutisia Jumalan työstä maailmalla.
Käy kotisivuillamme ja jaa juttua Facebookissa sukulaisille ja ystäville.
Hei! Olen Pat Robertson.
Sain juuri valmiiksi Raamatun rakaste- tuimpiin kuuluvan kirjan taltioinnit: -
Johanneksen evankeliumin.
Minä olen ylösnousemus ja elämä; -
joka uskoo minuun, se elää, vaikka olisi kuollut.
Toivon, että taltioinnin kautta -
Raamatun Sana pääsee asumaan sinuun.
Jos pysytte minussa ja minun sanani pysyvät teissä, -
niin anokaa, mitä ikinä tahdotte, ja te saatte sen.
Kuuntele sitä yhä uudelleen.
Toista sitä ääneen kanssani.
Anna näiden suurten katkelmien täyttää sydämesi, -
kun Jumala Sana uudistaa mielesi ja rakentaa uskoasi.
Ota vastaan elämän antava Jumalan Sana.
Johanneksen evankeliumi Pat Robertsonin lukemana saatavana nyt.
Jumala sinua runsaasti siunatkoon pitäessäsi ajatuksesi Jeesuksessa.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän ja yltäkylläisyyden."
Elämän perheessä, talousasioissa, -
kehossa, mielessä ja hengessä. Elämän arjessa.
Kotisivuillamme osoitteessa CBN.com otamme Jeesuksen sanat vakavasti.
Haluamme auttaa löytämään elämän. Elä täyttä elämää. CBN.com.
Haluamme, että lapset oppivat tuntemaan Sanan, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankarikertomusten kautta.
Saatavana iTunesista ja Google Playstä.
Hei taas! Israelilaisarkeologit uskovat löytäneensä -
uusia todisteita kuningas Hiskiasta.
Hyvä uutinen! He sanovat, että löytö tukee Raamatun selontekoa, -
että Hiskia tuhosi maasta uhrikukkulat ja epäjumalat. John Waage jatkaa.
Israelilaisten arkeologien uusin löytö -
ajoittuu ensimmäisen temppelin kaudelle, noin vuoteen 800 eKr.
Se vastaa Raamatussa kuningas Hiskian hallituskautta.
Hiskia hallitsi Jerusalemissa 29 vuotta. Hän teki oikein Herran edessä.
Juudassa ei ollut hänen jälkeensä sellaista kuningasta kuin hän.
Valtakunnassa oli ongelmia. "Porttipyhäkkö" löytyi hiljattain -
kaivauksilta Tel Lachishin kansallispuistosta Keski-Israelista.
Raamatun aikaan kaikki, mikä tuli kaupunkiin, -
kulki kaupungin portin kautta.
Arkeologi Saar Ganor sanoi, että Laakiis oli ennen tärkeä kaupunki.
Sitä tärkeämpi oli vain Jerusalem.
Lähellä muuria on paljon laastilla peitettyjä penkkejä.
Niissä on käsinojat. Ihmiset voivat istua niillä.
Vanhimmat, tuomarit ja kuninkaat ovat istuneet täällä hallintokeskuksessa.
Kauhat, ruukut ja kahvat viittaavat kuninkaallisuuteen ja hallintoon.
Löysimme paljon ruukkuja, joissa lukee "lemelech", "kuninkaan oma".
Löydöt osoittavat, että maassa oli kultteja ja että Hiskia hävitti ne.
Löytyi kaksisarvisia alttareita, joista oli katkaistu sarvet.
2. Kun. 18:4:ssa Hiskia "poisti uhrikukkulat, murskasi patsaat -
ja hakkasi maahan asera-karsikon".
Arkeologit puhuivat merkittävästä ja humoristisestakin ajan merkistä.
Erityinen löytö täällä on käymälä.
Se on kuutio, jossa on reikä keskellä.
2. Kun. kirjassa kerrotaan, että Jeehu hajotti Baalin patsaan ja temppelin -
ja teki siitä käymälöitä.
Nyt voimme ensikertaa yhdistää Raamatun selonteon -
ja Tel Lachishin käymälät.
Löydöt todistavat Raamatun selonteon siitä, mitä Hiskia teki.
Hän katkaisi sarvet ja hävitti porttipyhäkön kaikkeinpyhimmän, -
jonka me löysimme. Hän saastutti sen tekemällä siitä käymälöitä.
Maa-ainesta kaivettiin yli 30 cm:n syvyyteen.
Löytyi nuolenpäitä ja ritsoja, jotka Ganorin mukaan vahvistavat -
Assyrian kuningas Sanheribin valloitusretken.
On kuin ottaisi Raamatun käteensä.
Raamattu on itsessään luotettava, lisää Ganor.
Meidän ei tarvitse todistaa Raamatun paikkansapitävyyttä.
On Raamattu ja arkeologia. Jos ne yhtenevät, ne yhtenevät. Kuten tässä.
John Waage, Jerusalem.
Kiitos, John. Kolmen tulevaa viikkoa kaunis ankkuriparini on poissa.
Miksi? Hän kapuaa 5 400 metriin.
En tiedä, mitä hän oikein meinaa. Hän nousee Mount Everestille.
Miksi nouset perusleirille?
John Muir, joka oli suuri vuorikiipeilijä vuosisata sitten, sanoi:
"Vuoret kutsuvat, ja minun pitää mennä." Rakastan vuorikiipeilyä.
Nouset siis perusleirille miltei 5,5 kilometriin. Eikö sinua pelota?
On samanlaisia perhosia vatsassa kuin ennen Kilimanjarolle nousua.
Siitä tulee haastavaa. Kilimanjaro oli haastava.
Asumme merenpinnan tasolla. Sitä varten ei oikein voi harjoitella.
Jännittää. Olisi kiva, jos rukoilisitte.
Rukoilemme. Herra, varjele. Lähetä enkelisi hänen ylleen.
Tuo hänet takaisin ehjänä. Jeesuksen nimessä. - Kiitos.
Tässä kaikki. Ensi viikkoon! - Näkemiin ja Jumalan siunausta.
Suomennos: Marianne Tenetz